10 వికెట్లు సాధించి గెలుపులో ప్రధాన పాత్ర
20 సంవత్సరాల తరువాత ఘనత
లార్డ్స్‌ : తొలి టెస్టులో ఇంగ్లండ్‌తో జరిగిన టెస్ట్‌ మ్యాచ్‌లో 75 పరుగులు తేడాతో పాకిస్థాన్‌ విజయ కేతనం ఎగురవేసింది.దీంతో పాక్‌ ప్రస్తుతం సంబరాల్లో మునిగి తేలుతుంది. ఈ మ్యాచ్‌లో మొత్తం 10 వికెట్లు తీసి పాక్‌ గెలుపులో ప్రధాన పాత్ర పోషించిన స్పిన్నర యాసిర్‌ షా ఐసిసి తాజాగా ప్రకటించిన టెస్టు ర్యాంకింగ్స్‌లో అగ్రస్థానాన్ని కైవసం చేసుకున్నాడు.
చివరి సారిగా 1996లో పాక్‌ బౌలర్‌ ముస్తాక్‌ అహ్మద్‌ టెస్ట్‌ ర్యాంకింగ్స్‌లో అగ్రస్థానం సాధించగా సుమారు 20 సంవత్సరాల తరువాత మళ్లీ యాసిర్‌ షా ఈ ఘనతను అందుకోవడం విశేషం.
తొలి ఇన్నింగ్స్‌లో 72 పరుగులిచ్చి 6 వికెట్లు తీసుకున్న యాసిర్‌ షా రెండవ ఇన్నింగ్స్‌లోనూ 69 పరుగులిచ్చి 4 వికెట్లు తీసుకున్నాడు. దీంతో సొంతగడ్డపై 283 పరుగుల టార్గెట్‌ రెండవ ఇన్నింగ్స్‌ ఆరంభించిన ఇంగ్లండ్‌ జట్టు 207 పరుగులకే కుప్పకూలి పోయింది. ర్యాకింగ్స్‌లో ఏడు పాయింట్ల తేడాతో భారత స్పిన్నర్‌ అశ్విన్‌ రెండవ స్థానానికి పరిమితమయ్యాడు.